
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

25 ΣΕΠΤΕΜΒΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

964 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 350 στρ. στην τοποθεσία «Τρανό 
Ρούσι» οικισμού Βραχνίου του Δήμου Καλαβρύτων . 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση της 13772/1235/75 απόφασης αναπλ. Νομάρχη 
που χαρακτήριζε το οικόπεδο της Ελένης Γαϊτάνου στο Δ. Χαϊ- 
δαρίου που βρίσκεται στο Ο.Τ. 1577 αποκεκλεισμένο και χορή¬ 
γηση νέων όρων δόμησης . 

Κατηγοριοποίηση και καθορισμός ορίων οικισμού Πέραμα επαρχίας 

Μυλοποτάμου Ν. Ρεθύμνης . 

Κατηγοριοποίηση και καθορισμός ορίων οικισμού Πανόρμου επαρχ. 
Μυλοποτάμου Ν. Ρεθύμνης . 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2231 (1) 

Κήρυξη αναδασωτέας έκτασης 350 στρ. στην τοποθεσία «Τρανό Ρούσι» 
οικισμού Βραχνίου του Δήμου Καλαβρύτων. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος της χώ¬ 
ρας. 


2. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α. Του άρθρου 34 παρ. 4, β) του άρθρου 38 παρ. 1; γ) του άρθρου 41 
παρ. 1. 

3. Την αριθμ. Ζα/160/1984 απόφαση του Νομάρχη Αχαΐας «περί 
1 εξουσιοδότησης των Προϊσταμένων των Υπηρεσιών της Ν. Αχαΐας να 

υπογράφουν με εντολή του». 

4. Το γεγονός ότι στο δημόσιο ελατοδάσος Βραχνίου και στην τοπο¬ 
θεσία «Τρανό Ρούσι» εξεράγη πυρκαγιά που αποτέφρωσε 350 στρ. δά¬ 
σους, αποφασίζουμε: 

Κηρύσσουμε αναδασωτέα, με σκοπό την αναδάσωση της κατεστραμ¬ 
μένης δασικής βλάστησης που θα γίνει είτε φυσικώς είτε τεχνικώς, την 
δημόσια δασική έκταση εμβαδού 350 στρ. που βρίσκεται στην τοποθε¬ 
σία «Τρανό Ρούσι» οικισμού Βραχνίου Δήμου Καλαβρύτων και προσδιο¬ 
ρίζεται από τα στοιχεία ΑΒΓΔΕΖΗΑ και έχει ως όρια: 

Ανατολικά: Με δημόσιο ελατοδάσος 

Δυτικά: Με εγκατελειμμένους αγρούς και ελατοδάσος 

Βόρεια: Με αγρόκτημα και δημόσιο ελατοδάσος 

Νότια: Με δημόσιο ελατοδάσος 

όπως φαίνεται στο συνημμένο σχεδιάγραμμα που αποτελεί μέρος της 
παρούσας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Καλάβρυτα, 3 Σεπτεμβρίου 1992 
Με εντολή Νομάρχη 
Ο Δασάρχης κ.α.α 
ΤΗΛΕΜΑΧΟΣ ΠΙΝΙΑΡΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 11289/414/92 (2) 

Τροποποίηση της 13772/1235/75 απόφασης αναπλ. Νομάρχη που 

χαρακτήριζε το οικόπεδο της Ελένης Γαϊτάνου στο Δ. Χαϊδαρϊου που 

βρίσκεται στο Ο.Τ. 1577 αποκεκλεισμένο και χορήγηση νέων όρων 

δόμησης. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Έχοντας υπόψη: 

1. Την από 29.5.92 αίτηση της Ελένης Γαϊτάνου με την οποία μας 
υποβλήθηκαν τα πιο κάτω δικαιολογητικά: 

α) το υπ’ αρ. 8757/63 συμβ. του συμ/φου Αθηνών Βασιλείου Πα- 
παρηγόπουλου 

β) το υπ’ αρ. 9880/90 συμβόλαιο του συμ/φου Περιστεριού Δημ. 
Μακαρονά 

γ) την υπ’ αρ. 13772/1235/75 απόφαση αποκεκλεισμένου. 

2. Την Γ4Δ/15883/1903/8.2.87 κοινή απόφαση του Υπουργείου 
Προεδρίας της Κυβέρνησης και αναπληρωτού ΥΠΕΧΩΔΕ. 

3. Το από 14.12.70 Δ/γμα ρυμοτομίας. 

4. Τις διατάζεις της παρ. 3 του άρθρου 4 του από 27.2/18.3.1926 
Ν.Δ/τος κυρωθέντος δια του από 2.8.27 Δ/τος δια του οποίου τροπο¬ 
ποιήθηκαν τα άρθρα 44, 45 του από 17.7.1923 Ν.Δ/τος «περί σχε¬ 
δίων πόλεων, κωμών κ.λπ.». 

5. Τις διατάξεις του άρθρου μόνον του από 28.8.55 Δ/τος «περί 
εξαιρέσεων κ.λπ.» αρμοδιότητος του Υπουργείου Δημ. Έργων εν συν¬ 
δυασμό) προς τις δ/ξεις του Ν. 3200/55 «περί διοικητικής αποκεντρώ- 
σεως» και το Ν.Δ. 532/50 «περί συμπληρώσεως διατάξεων περί διοι¬ 
κητικής αποκεντρώσεως» και το εις εκτέλεση τούτου Β.Δ/γμα 7.2.70 
ως τροποποιήθηκε δια των υπ’ αρ. 677/71 και 198/72 Β.Δ/των. 

6. Το υπ’ αρ. 805/30.12.72 Β.Δ/γμα «περί καθορισμού κ.λπ. των 
Υπηρ. του Νομάρχου Αττικής διατηρουμένων αρμοδιοτήτων κ.λπ.». 

7. Το Ν.Δ/γμα 1147/72 περί διοικήσεως μείζ. Πρωτευούσης και 
την υπ’ αρ. Α7/13.1.77 της 1ης Δεκεμβρίου 1972 κοινής απόφασης 
των Υπουργών παρά τω Πρωθυπουργώ, Εσωτερικών και Δημ. Έργων 
«περί οργανώσεως των Υπηρ. Νομαρχ. Αττικής αρμοδιότητος Υπουρ¬ 
γείου Δημ. Έργων». 

8. Την υπ’ αρ. Ε11183/12.8.82 κοινή απόφαση Νομάρχου Αττι¬ 


κής, Νομάρχου Διαμ. Δυτ. Αττικής «περί αναθέσεως υπογραφής απο¬ 
φάσεων εγγράφων και άλλων πράξεων επί αντικειμένων Υπηρεσίας Πο¬ 
λεοδομίας αρμοδιότητας Νομάρχου-Προϊσταμένου Διαμ. Δυτ. Αττι¬ 
κής.». 

9. Την απόφαση 13259/1565/8.8.84 «περί τροποποιήσεως απο- 
φάσεως ασκήσεως αρμοδιοτήτων Νομάρχου» με την οποία δόθηκε το 
δικαιώμα του χαρακτηρισμού οικοπέδου ως αποκεκλεισμένου στην 
Προϊαταμένη Δ/νσεως Πολεοδομίας. 

"Οπως προκύπτει εκ των προηγουμένων στοιχείων το οικόπεδο το 
εμφαινόμενο με τα στοιχεία Α-Β-Γ-Δ-Α κείμενο στο Δήμο Περιστεριού 
εντός του Ο.Τ. 1577 του περικλειομένου υπό των οδών Πελοπίδα - Λε- 
ωχάρους - Κουλέτη - Αναγνωστοπούλου προϋφίσταται της εγκρίσεως 
του σχεδίου της περιοχής και ότι τούτο είναι αποκεκλεισμένο από των 
οδών του ρυμοτομικού σχεδίου και δεν δύναται να αποκτήσει το κανο¬ 
νικό πρόσωπο δια τακτοποιήσεως (λόγω των υπαρχόντων κτισμάτων 
μονίμου μορφής επί των ομόρων οικοπέδων ως και εκ του σχήματος και 
της θέσεως αυτών), αποφασίζουμε: 

Τροποποιούμε την υπ’ αριθ. 13772/1235/75 απόφαση Αναπλ. Νο¬ 
μάρχη που χαρακτήριζε αποκεκλεισμένο και οικοδομήσιμο το οικόπεδο 
της Γαϊτάνου Ελένης που φαίνεται υπό στοιχεία (ΑΒΓΔΑ) στο τοπ. 
διαγρ. του μηχ/κού Γεωργίου Παππού εντός του 1577 οικ. τετραγώ¬ 
νου του σχεδίου της περιοχής του Δήμου Περιστεριού και ορίζουμε νέους 
όρους δομήσεως τους πιο κάτω: 

α) Οικοδομικό σύστημα πρώην συνεχές 
β) Σ.Δ. 160 

γ) Κάλυψη ως ΓΟΚ 

δ) Εφαρμογή της παρ. 6 του άρθρου 9 του ΓΟΚ/85 για οδό πλάτους 
7.00 μ. 

ε) Γραμμή δόμησης 

στ) Το από Ιανουάριο 1992 τοπογραφικό διάγραμμα Γεωργίου 
Παππού σε κλίμακα 1:200 που συνοδεύει την απόφασή μας αυτή θα 
αναρτηθεί επί 1 δνθήμερο στα γραφεία της Υπηρεσίας μας μετά την δη¬ 
μοσίευσή της στο ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αιγάλεω, 13 Ιουλίου 1992 

Με εντολή Νομάρχη 
Ο Διευθυντής Δ/νσεως Πολ. 

Μ. ΓΑΡΥΦΑΛΛΟΣ 

Αριθ. Τ.Π. 3754 (3) 

Κατηγοριοποίηση και καθορισμός ορίων οικισμού Πέραμα επαρχίας 
Μυλοποτάμου Ν. Ρβθύμνης. 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Το από 24.4.85 Π.Δ. (ΦΕΚ 181Δ/3.5.85) περί καθορισμού 
ορίων οικισμών της χώρας μέχρι 2.000 κατοίκους, κατηγορίας αυτών 
και καθορισμός όρων και περιορισμών δόμησής τους. 

2. Το από 14.2.87 Π.Δ. (ΦΕΚ 133Δ/23.2.87) που αφορά τροπο¬ 
ποίηση των από 24.4.85 Π.Δ. και από 20.8.85 (ΦΕΚ 414Δ). 

3. Το από 25.4.89 Π.Δ. (ΦΕΚ 293Δ/16.5.89) που αφορά τροπο¬ 
ποίηση του από 24.4.85 Π.Δ. 

4. Τα πληθυσμιακά στοιχεία της απογραφής 1981 του Κράτους από 
την ΕΣΥΕ. 

5. Το Τ.Π. 4631/29.8.90 έγγραφο του ΤΠ-ΠΕ σχετικά με τη γνω¬ 
μοδότηση της κοινότητας για την από 5.9.91 απάντησή της. 

6. Την από 30.9.91 εισήγηση του ΤΠ-ΠΕ προς το ΣΧΟΠ Ρέθυ¬ 
μνου. 

7. Το υπ’ αριθμ. 9/91 πρακτικό του ΣΧΟΠ Ρεθύμνου (αριθμ. θέμ. 
6), αποφασίζουμε: 

α. Την κατηγοριοποίηση του οικισμού Πέραμα όπως παρακάτω: 

- θέση στο χώρο: Ούτε περιαστικός, ούτε παραλιακός- 
τουριστικός 

- Βαθμός προστασίας: Αδιάφορος 

- Δυναμικότητα: Δυναμικός 

- Βαθμός διασποράς: Συνεκτικός 

- Μέγεθος: Μεγάλος 

β· Καθορίζουμε τα όρια του οικισμού Πέραμα όπως αυτά φαίνονται 
στο διάγραμμα του οικισμού σε κλ. 1:2000 που συνοδεύει την απόφαση. 

γ. Εντός των ορίων του οικισμού ισχύουν οι γενικοί όροι δόμησης που 
προβλέπονται από το Π.Δ. 24.4.85 (ΦΕΚ 181Δ) όπως τροποποιήθηκε 
από το Π.Δ. 14.2.87 (ΦΕΚ 133Δ). 

δ. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π.Δ/τος. 

ε.εΐ. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το ΤΠ-ΠΕ, ώστε να εξασφαλίζεται η συνέχεια των κοινό¬ 
χρηστων χώρων. 

ε2. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.85 όπως 
τροποποιήθηκε με το 14.2.87 Π.Δ. (ΦΕΚ 133Δ) και το από 25.4.89 
Π.Δ. (ΦΕΚ 293Δ). 

Το διάγραμμα σε κλ. 1:5000 θα αναρτηθεί στο ΤΠ-ΠΕ Ν. Ρεθύμνης 
για 15 ημέρες από τη μέρα δημοσίευσης στο ΦΕΚ. 


Η απόφαση αυτή να δημοσιευθεί στην Εφημερίδα της Κυβέρνησης. 
Ρέθυμνο, 22 Ιουλίου 1992 
Ο Νομάρχης 

ΠΑΝΑΓΙΩΤΗΣ ΚΛΑΔΟΣ 


ΝΟΜΟΣ ΡΕΘΥΜΝΟΥ 
ΟΙΚΙΣΜΟΣ ΠΕΡΑΜΑ 

1. Η συμβολή της υπ’ αριθμ. 90 εθνικής οδού με την προς Νότον αυ¬ 
τής περιφερειακής οδού Περάματος. 

2. Επί της εθνικής οδού και σε απόσταση 22,00 μ. από την προβολή 
σ’ αυτήν της γωνίας οικοδομής Ευαγγ. Βεργάκη. 

Η γραμμή 1-2 ακολουθεί τον άξονα της εθνικής οδού. 

3. Επί της καθέτου στην εθνική οδό στο σημείο 2 και σε απόσταση 
70,00 μ. από αυτό. 

4. Η χαρουπιά στην κορυφή του συνόρου μεταξύ των ιδιοκτησιών Ε. 
Παπαδογιάννη και Β. Ουρανού. 

5. Σημείο τομής του άξονα κοινοτικής οδού και του συνόρου της ιδιο¬ 
κτησίας Β. Ουρανού. 

6. Επί του άξονα της κοινοτικής οδού και σε απόσταση 50,00 μ. από 
τον άξονα του παρακείμενου ρυακιού. 

Η γραμμή 5-6 ακολουθεί τον άξονα της κοινοτικής οδού. 

7. Στύλος της ΔΕΗ με μετασχηματιστή ευρισκόμενος στην όχθη ρυα¬ 
κιού και στην ιδιοκτησία Δασκαλάκη. 

8. Συμβολή του ρυακιού με τον ποταμό Γεροπόταμο. 

Η γραμμή 7-8 ακολουθεί τον άξονα του ρυακιού. 

9. Επί της εθνικής οδού προς Ηράκλειο στη θέση γέφυρας Γεροποτά- 
μου ή γέφυρα Μπραχίμου. 

10. Επί της όχθης του Γεροπόταμου και σε απόσταση 100,00 μ. 
από το σημείο 9. 

Η γραμμή 8-9-10 ακολουθεί την όχθη του Γεροπόταμου. 

11. Κάθετα προς την εθνική οδό και σε απόσταση 100,00 μ. από το 
σημείο συμβολής αυτής με την περιφερειακή οδό Περάματος. 

12. Κάθετα προς την περιφερειακή οδό και σε απόσταση 100,00 μ. 
από αυτήν στη δυτική πλευρά του γυμνασίου. 

13. Νότια γωνία οικοδομής Στεφανάκη Ευαγγέλου. 

14. Επί του άξονα της κοινοτικής οδού και στην προέκταση της Ν.Δ. 
πλευράς οικοδομής Στεφανάκη Ευαγγέλου. 

15. Επί της κοινοτικής οδού και σε απόσταση 50,00 μ. από τον 
άξονα της περιφερειακής οδού Περάματος. 

Η γραμμή 14-15 ακολουθεί τον άξονα της κοινοτικής οδού. 

16. Κάθετα στον άξονα της περιφερειακής οδού Περάματος στο ση¬ 
μείο 1 και σε απόσταση 50,00 μ. από αυτό. 

Η γραμμή 15-16 ακολουθεί παράλληλα τον άξονα της περιφερεια¬ 
κής οδού και σε απόσταση 50,00 μ. από αυτόν. 

Αριθ. Τ.Π, 3755 (4) 

Κατηγοριοποίηση και καθορισμός ορίων οικισμού Πανόρμου επαρχ. 

Μυλοποτάμου Ν. Ρίθΰμνης. 

Ο ΝΟΜΑΡΧΗΣ ΡΕΘΤΜΝΗΣ 
Έχοντας υπόψη: 

1. Το από 24.4.85 Π.Δ. (ΦΕΚ 181Δ/3.5.85) περί καθορισμού 
ορίων οικισμών της χώρας μέχρι 2.000 κατοίκους, κατηγορίας αυτών 
και καθορισμός όρων και περιορισμών δόμησής τους. 

2. Το από 14.2.87 Π.Δ. (ΦΕΚ 133Δ/23.2.87) που αφορά τροπο¬ 
ποίηση των από 24.4.85 Π.Δ. και από 20.8.85 (ΦΕΚ 414Δ). 

3. Το από 25.4.89 Π.Δ. (ΦΕΚ 293/Δ/16.5.89) που αφορά τροπο¬ 
ποίηση του από 24.4.85 Π.Δ. 

4. Τα πληθυσμιακά στοιχεία της απογραφής 1981 του Κράτους από 
την ΕΣΥΕ. 

5. Το Τ.Π. 3970/1.8.90 έγγραφο του ΤΠ-ΠΕ σχετικά με τη γνω¬ 
μοδότηση της κοινότητας για την από 26.9.91 απάντησή της. 

6. Την από 30.9.91 εισήγηση του ΤΠ-ΠΕ προς το ΣΧΟΠ Ρεθύ- 
μνου. 

7. Το υπ’ αριθμ. 9/91 πρακτικό του ΣΧΟΠ (αριθμ. θέμ. 6), αποφα¬ 
σίζουμε: 

α. Την κατηγοριοποίηση του οικισμού Πάνορμο όπως παρακάτω: 

- θέση στο χώρο: Παραλιακός και τουριστικός 

- Βαθμός προστασίας: Αξιόλογος 

- Δυναμικότητα: Δυναμικός 

- Βαθμός διασποράς: Συνεκτικός 

- Μέγεθος: Μεσαίος 

β. Καθορίζουμε τα όρια του οικισμού Πάνορμο όπως αυτά φαίνονται 
στο διάγραμμα του οικισμού σε κλ. 1:2000 που συνοδεύει την απόφαση. 

γ. Εντός των ορίων του οικισμού ισχύουν οι γενικοί όροι δόμησης που 
προβλέπονται από το Π.Δ. 24.4.85 (ΦΕΚ 181Δ) όπως τροποποιήθηκε 
από το Π.Δ. 14.2.87 (ΦΕΚ 133Δ). 

δ. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π.Δ/τος. 

ε.εΐ. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το ΤΠ-ΠΕ, ώστε να εξασφαλίζεται η συνέχεια των κοινό¬ 
χρηστων χώρων. 

ε2. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.85 όπως 
τροποποιήθηκε με το 14.2.87 Π.Δ. (ΦΕΚ 133Δ) και το από 25.4.89 
Π.Δ. (ΦΕΚ 293Δ). 


Το διάγραμμα σε κλ. 1:5000 θα αναρτηθεί στο ΤΠ-ΠΕ Ν. Ρεθύμνης 
για 15 ημέρες από τη μέρα δημοσίευσης στο ΦΕΚ. 

Η απόφαση αυτή να δημοσιευθεί στην Εφημερίδα της Κυβέρνη- 
σης. 

Ρέθυμνο, 22 Ιουλίου 1992 
Ο Νομάρχης 

ΠΑΝΑΓΙΩΤΗΣ ΚΛΑΔΟΣ 


ΝΟΜΟΣ ΡΕΘΥΜΝΟΥ 
ΟΙΚΙΣΜΟΣ ΠΑΝΟΡΜΟ 

1. Βορειοδυτική γωνία οικίας Τοσκούδη. 

2. Επί του άξονα της κοινοτικής οδού και σε απόσταση 20.00 μ. από 
το σημείο Α (όπου Α η τομή των αξόνων των οδών). 

3. Βορειοδυτική γωνία αποθήκης Γ.Σ. Πανόρμου. 

4. Επί του άξονα της κοινοτικής οδού και σε απόσταση 40.00 μ. από 
το σημείο Β (όπου Β η τομή των αξόνων των οδών). 

5. Επί της καθέτου στον άξονα της κοινοτικής οδού στο σημείο 6 και 
σε απόσταση 40.00 μ. από αυτό. 

6. Επί του άξονα της κοινοτικής οδού και σε απόσταση 15.00 μ. από 
το σημείο Γ (όπου Γ η τομή του άξονα της ίδιας οδού και της προεκτά- 
σεως της δυτικής πλευράς οικίας Στυλ. Κοτσύφη). 

7. Επί της προεκτάσεως της δυτικής πλευράς οικίας Στυλ. Κοτσύφη 
και σε απόσταση 5.00 μ. από τη νοτιοδυτική γωνία αυτής. 

8. Νοτιοδυτική γωνία Ιερού Ναού. 

9. Επί της επεκτάσεως της δυτικής πλευράς οικίας Μάρκου Μαρ- 
κάκη και σε απόσταση 35.00 μ. από τη νοτιοδυτική γωνία αυτής. 

10. Νοτιοδυτική γωνία οικίας Ιωάννη Κυριακοπούλου. 

11. Νοτιοδυτική γωνία κτίσματος Ψωμά Χαραλάμπους. 

12. Επί της επεκτάσεως της ανατολικής πλευράς της αποθήκης 
Ελευθ. Αουλούδη και σε απόσταση 20.00 μ. από τη νοτιο-ανατολική 
γωνία αυτής. 

13. Επί της επεκτάσεως της νοτιοδυτικής πλευράς οικίας Ελένης 
Λουλουδάκη και σε απόσταση 20.00 μ. από τη νοτιοδυτική γωνία αυ¬ 
τής. 

14. Επί του άξονα της κοινοτικής οδού και σε απόσταση 25.00 μ. 
από το σημείο Δ (όπου Δ η τομή των αξόνων των οδών). 

15. Βορειοανατολική γωνία οικίας Ιωάννου Μελιδόνη. 

16. Η τομή των αξόνων των οδών. 

17. Η τομή του άξονα του ρύακος με τη γραμμή παραλίας. 

Η γραμμή 17-1 ακολουθεί τη γραμμή παραλίας. 


ΝΟΜΟΣ Ρέ,θνΜΙϋον 
Οικισμός, ΓΐΜΟΟ Ρ*4θ 



ΔΙΕΥΘΥΝΣΗ ΧΩΡΟΤΑΞΙΑΣ 

















